Handelaars wil met Ramaphosa vergader oor opskort van drankverbod | Maroela Media
(Argieffoto: Pascale Beroujon/AFP)
Die drankhandelaarsvereniging vra 'n dringende vergadering met pres. Cyril Ramaphosa om die verbod op die verkope van alkohol op te hef.
Die vereniging sê die voortgesette verbod veroorsaak steeds chaos in die bedryf en gaan duisende in armoede dompel, terwyl die toekoms van tavernes in die weegskaal bly.
"Die derde en huidige alkoholverbod is die sekerste manier om die doodsklok te lui vir die tavernesektor," het Lucky Ntimane, sameroeper, gesê.
Ramaphosa het verlede Maandag weer 'n verbod op die verkoop en vervoer van alkohol aangekondig te midde van 'n tweede vlaag Covid-19-infeksies.
Een van die bepalings is 'n hernieude verbod op drankverkope – 'n besluit wat talle Suid-Afrika die josie ingemaak het, maar volgens bedryfsrolspelers ook 'n enorme ekonomiese uitwerking het.
"Ons oproep aan die president is om dadelik 'n vergadering met die alkoholbedryf te belê met die oog daarop om die verbod op alkoholverkope op te skort en toe te laat dat normaliteit terugkeer na die lewe en inkomste van drankhandelaars, hul gesinne en die 250 000 werkers wat op die tavernesektor staatmaak," sê Ntimane.
"Ons is net so bekommerd dat die alkoholverbod 'n negatiewe uitwerking op die land het en sy beeld as beleggingsbestemming verder skade kan berokken," sê Ntimane.
"Die onttrekking van 'n belegging van R2,5 miljard deur die Suid-Afrikaanse Brouerye (SAB) se moedermaatskappy AB InBev en die aankondiging dat Consol 'n belegging van R1,5 miljard terughou, het 'n enorme uitwerking op die groeivooruitsigte van die alkoholbedryf en sy waardeketting."
Ntimane sê dit is ook nadelig vir pogings om werksgeleenthede te behou.
"Die alkoholbedryf het reeds 'n geraamde R25 miljard weens die drie verbodsbepalings wat hy moes verduur, verloor en as die situasie voortduur gaan ons 'n rekordgetal werksgeleenthede verloor in 'n bedryf wat bekend is dat hy werksgeleenthede skep en onderhou – al een miljoen daarvan," het hy gesê.
Die vereniging sê hy steun ook SAB en die drankbedryf se pogings om hul regte af te dwing en oplossings te vind wat beteken alkoholverkope kan hervat word.
SAB het hom vroeër die maand tot die hof gewend om die grondwetlikheid van die derde verbod op alkohol te betwis.
SAB is van mening dat enige verbod, met inbegrip van die huidige verbod op alkohol, "veel verder gaan as wat redelik en nodig is om die verspreiding van die virus te beperk".
Die maatskappy glo ook dat die verbod op alkoholverkope verskeie regte wat deur die Suid-Afrikaanse Grondwet beskerm word, onwettig beperk.
Die drankhandelaarsvereniging sê hy gaan voort om mense aan te moedig om die Covid-19-regulasies na te kom.
"Ons het almal 'n rol om te speel om te verseker ons kom suksesvol uit hierdie verwoestende pandemie."
Swart woordvoerder van die drankhandelaarsvereniging. Hoe dan nou? Ek kan die sluit van wit drankbesighede verstaan, want dis seker maar deel van die ewige "straf" vir apartheid, maar waarom moet swart drankbesighede ook toe wees en swaarkry? Vir watse apartheid word hulle dan gestraf?
die drankhandelaarsvereniging vra 'n dringende vergadering met cr, hys nie die een wat die verbod besluit het nie, praat met sy baas, die een wat kopdoeke dra
Indien hulle dit reg kry vra bietjie na die Sjibeens en onwettige handel. Masr nou ja sal seker weer Politiek Korrek mort wees. Hulle wil seker nie ' nTrump trek nue
Nie Cyril of kopdoek gaan luister nie hulle gee nie om vir enige iemand anders as hulself nie! Gaan oor mag nie werkloosheid of iets anders nie en nee ek's 'n nié drinker
Wat van die grondwet wat bepaal dat elkeen die reg het om te werk en om sy gesin te versorg? En al die ander wette wat hulle verontagsaam?